אצטדיון NRG

אצטדיון NRG הוא אצטדיון רב-תכליתי הממוקם בעיר יוסטון שבטקסס. האצטדיון הוא מגרשה הביתי של קבוצת הפוטבול יוסטון טקסאנס, אירח ב-2004 את סופרבול XXXVIII וב-2017 את סופרבול LI. האצטדיון מארח את משחקי נבחרת ארצות הברית בכדורגל, משמש למופעי רודיאו ולהופעות מוזיקה. האצטדיון החליף את אצטדיון אסטרודום שפעל ביוסטון מ-1965 והוא האצטדיון הראשון בליגת ה-NFL עם גג נפתח. הוא נחנך ב-24 באוגוסט 2002 במשחק הפוטבול בין יוסטון טקסאנס למיאמי דולפינס. האצטדיון נפגע בספטמבר 2008 מהוריקן "אייק" ונפתח מחדש שלושה שבועות לאחר מכן. עד מרץ 2014 נקרא אצטדיון רילאיינט לאחר מכן קיבל את שמו הנוכחי על שם נותנת החסות, חברת האנרגיה NRG (שהיא גם חברת האם של רילאיינט). אצטדיון NRG הוא אחד מהאצטדיונים שאירחו את מונדיאל 2026. מונדיאל 2026 אצטדיון NRG הוא אחד מ-11 אצטדיונים בארצות הברית ו-16 אצטדיונים בסך הכול שאירחו את מונדיאל 2026, והוא אירח שבעה משחקים, חמישה בשלב הבתים של הטורניר, אחד בשלב 32 האחרונות ואחד בשלב שמינית הגמר קישורים חיצוניים אתר האינטרנט הרשמי של אצטדיון NRG (באנגלית) אצטדיון NRG, ברשת החברתית X (טוויטר) הערות שוליים